7. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 79251 της 8/21 Ιουν. 1967 (ΦΕΚ  Β΄ 409) Περί τρόπου συνθέσεως του Διοικητικού Συμβουλίου του Ταμείου Αρωγής υπαλλήλων αρμοδιότητος Υπουργείου Εθνικής Παιδείας και Θρησκευμάτων. Έχοντες υπ’ όψει τας διατάξεις του άρθρ. 2 του Ν.Δ. 4/1967, ως τούτο αντικατεστάθη δια του άρθρ. 1 του Α.Ν. 19/1967, αποφασίζομεν: Το υπό του υπ’ αριθ. 445/1966 Β.Δ/τος προβλεπόμενον Διοικητικόν Συμβούλιον του Ταμείου Αρωγής υπαλλήλων αρμοδιότητος Υπουργείου Εθνικής Παιδείας και Θρησκευμάτων, περιοριζομένου του αριθμού των μελών αυτού, απαρτίζεται εφεξής εξ 7 μελών, διοριζομένων μετά των αναπληρωτών των δι’ αποφάσεως του επί της Εθνικής Παιδείας και Θρησκευμάτων Υπουργού δημοσιευομένης δια της Εφημερίδος της Κυβερνήσεως. Ως μέλη του Δ.Σ. του Ταμείου τούτου διορίζονται δια της ως άνω αποφάσεως: Καθηγηταί Ανωτάτων Εκπαιδευτικών Ιδρυμάτων, εκπαιδευτικοί λειτουργοί Μέσης και Στοιχειώδους Εκπαιδεύσεως, Ανώτεροι υπάλληλοι του Υπουργείου Εθνικής Παιδείας και Θρησκευμάτων και Οικονομικών, Στρατιωτικοί και Δικαστικοί λειτουργοί, οίτινες δυνατόν να τελώσιν εν ενεργεία ή μη. Δι’ έκαστον των ανωτέρω μελών ορίζεται και είς αναπληρωτής. (Μετά την σελ. 90,08) Σελ. 90,09 Τεύχος 379-Σελ. 143 Ταμείο Αρωγής Υπαλλήλων Υπουργείου Παιδείας 32.Α.ζ.5-7 Η θητεία των μελών του Δ.Σ. είναι διετής. Το Δ.Σ. ευρίσκεται εν απαρτία παρισταμένων 5 τουλάχιστον εκ των μελών αυτού. Ο Υπουργός Εθνικής Παιδείας και Θρησκευμάτων δια της περί συγκροτήσεως του Δ.Σ. του Ταμείου αποφάσεως ορίζει τον Πρόεδρον και Αντιπρόεδρον αυτού. Κατά τα λοιπά περί της λειτουργίας του ανωτέρω Δ.Σ. ισχύουν αι κείμεναι διατάξεις. 